નિયમ મુજબ બ્લડ-બૅન્કની કાર્યશૈલીથી લઈને એના રેટના નિયમોને લગતો એક સક્યુર્લર સ્ટેટ ગવર્નમેન્ટની હેલ્થ મિનિસ્ટ્રી દ્વારા ઇશ્યુ કરવામાં આવે છે જેના નિયમોનું પ્રાઇવેટ હૉસ્પિટલો અને કેટલાક અંશે સરકારી હૉસ્પિટલો પણ છડેચોક ઉલ્લંઘન કરે છે. આ વિશે વષોર્થી બ્લડ-ડોનર ઍક્ટિવિસ્ટ તરીકે સક્રિય ઝાહિદ એફ. ખંભાતીએ કહ્યું હતું કે ‘એક વાર બ્લડ ડોનેટ થાય એ પછી ત્રણ હિસ્સામાં એનું વિભાજીકરણ થાય અને પેશન્ટને જ્યારે જે રીતની જરૂરિયાત હોય એ રીતે તેને એ બ્લડ આપવામાં આવે છે. બ્લડમાંથી ત્રણ મુખ્ય ઘટકો છૂટા પાડવામાં આવે છે. ફ્રેશ ફ્રોઝન પ્લાઝમા, રૅન્ડમ ડોનર પ્લેટલેટ્સ અને પેકસેલ્સ. આ ત્રણેયને અલગ સ્ટોર કરીને પેશન્ટની જરૂરિયાત પ્રમાણે અલગ-અલગ આપવામાં આવે છે. એ પછી કેટલીક હૉસ્પિટલો દ્વારા એના પર ન્યુક્લેઇક ઍસિડ ટેસ્ટ કરવામાં આવે છે. આ ટેસ્ટમાં પાસ થયેલા બ્લડને એકદમ સેફ ગણવામાં આવે છે. મોટા ભાગે હૉસ્પિટલો દ્વારા આ ટેસ્ટ કરવા માટે અને બ્લડના વિભાજનમાં લાગેલા ખર્ચને પ્રોસેસિંગ કૉસ્ટ તરીકે ઍડ કરી દે છે અને એમ કરીને એ મનફાવે એમ બ્લડના રેટ્સ વધારી દે છે.’